Subject: FW: Kestlik rahastamine: SFDR ülevaatamine
From: "Martti Merila" <[email-masked]>
To: "Valner Lille - RAM" <[email-masked]>, "Info - RAM" <[email-masked]>
Cc: Tiit Altmäe <[email-masked]>, <[email-masked]>
Date: Fri, 13 Mar 2026 17:48:57 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lp Valner Lille!

Täname võimaluse eest tutvuda koostatud SFDR muudatuste seletuskirjaga.
Märgime, et toetame algatust SFDR-is muutmiseks. On õige, et kõnealune
regulatsioon on praktikas osutunud ebatõhusaks, selle kohaldamine on
finantsturu osaliste jaoks põhjendamatult keerukas ning ressursimahukas,
sätestatud vormid on ülemäära keerukad ja avaldatav teave liiga pikk,
erinev tõlgendamine ei võimalda praktikas finantstooteid tulemuslikult
võrrelda jne. Selle tulemusel on SFDR rakendamisest, eriti jaeinvestori /
tarbija, saadav tegelik kasu äärmiselt küsitav.

Eeltoodust tulenevalt leiame, et algatus SFDR muutmiseks on kindlasti nö
samm õiges suunas, kui arvestades EL initsiatiivi bürokraatia
vähendamiseks, on see kokkuvõttes liiga vähe ning ebatõhus.

Seoses sellega toome välja järgmisi aspekte:

a)         Hetkel kehtivad SFDR nõuded kehtivad kuni muudatuste ametliku
menetluse tulemusel saavutatava muudetud SFDR´i määruse  jõustumiseni.

Käesoleval ajal on tekkinud olukord, kus kõikidel tasanditel, sh EL
institutsioonid, on tuvastatud SFDR praktilised ebakõlad ja tunnustatud
vajadust määruse muutmisele. Suures osas on eelnõu näol kokku lepitud
minimaalsed vajalikud muudatused ning mitmes aspektis muutub oluliselt nii
kohustatud subjektide ring kui ka kohustuste ulatus. Samas, kui muudatuste
menetluseni lõpuni ja tuleb SFDR nõudeid finantsturu osaliste poolt edasi
täita, sh ka nende poolt, kes arvatakse määruse skoobist välja ning
kõikidel finantsturu osalistel selliste kohustuste täitmist, mille
olemasolu muudatustega tühistatakse.

Teeme ettepaneku, et EIOPA/EBA/ESMA või muu asjakohane EL institutsioon
väljastaks nö no-action letter´i, kuni SFDR muudatuste jõustumiseni.

b)         Peame vajalikuks, et koos SFDR-i muudatustega tuleks
samaaegselt üle vaadata ja menetleda ka komisjoni delegeeritud määruse (EL
2022/1288) muudatusi või vastavalt uusi planeeritavaid regulatiivseid
tehnilisi standardeid. Ilma SFDR-i muutmisega vältimatult kaasnevat
regulatiivsete tehniliste standardite muutuseid ja uusi asjakohaseid
standardeid ning kaasnevate kohustuste ulatust, nõudeid teadmata, ei ole
võimalik kujundada arusaama ja seisukohta planeeritavate SFDR’i muudatuste
tegeliku sisu ja ulatuse ega finantsuru osalistele tegelikult kaasneva
halduskoormuse ning mahu kohta.

c)         Lisaks SFDR muutmisele tuleks samaaegselt üle vaadata ja ka
komisjoni delegeeritud määruste EL 2017/2358 ning EL 2017/2359 nõuded ja
menetleda nende võimalikud (ja vajalikud) muudatused. Oleme seisukohal, et
ilma samaaegse käsitluseta ei ole nimetatud delegeeritud määrustest
tulenevate jätkusuutlikkusriskide, jätkusuutlikkustegurite ning tarbijate
jätkusuutlikkuseelistuste arvestamisega seotud finantsturu osaliste
kohustuste ulatust võimalik hinnata ega nende täitmine võimalik.

d)         Rõhutame veelkord, et toetame küll SFDR revisjoni ja
planeeritavaid muudatusi, kuid peame vajalikuks märkida, et muudatused on
ilmselgelt ebapiisavad ja lõppinvestori vaates pigem ebatõhusad,
muudatused  peaksid olema veel oluliselt ulatuslikumad.  Eriti
jätkusuutlikkusega seotud avaldatava teabe hulga ja dokumentatsiooni osas.

Oleme nõus, et investoritele on oluline on finantstoodete läbipaistvus
ning finantstoodete analüüsimiseks on vajalik asjakohane teave. Samas
leiame, et üksnes kutselised investorid suudavad sisuliselt analüüsida
finantstoodete investeeringuid ka ESG perspektiivis, kuid keskmise
jaeinvestori jaoks on kaasnev materjali hulk endiselt liiga suur ja info
jääb investoritele endiselt sisuliselt arusaamatuks.

c) Peame oluliseks, et avaldatav teave, selle sisu ja tähendus peaks olema
nii teavet avaldavatele finantsturu osalistele kui ka investoritele
üheselt ja lihtsalt mõistetav ning sealhulgas ka mitte liigselt koormav.
Samuti peaks teave olema avaldatud võimalikult kompaktselt ja ühes kohas.
Kogu finantstoote jätkusuutlikkuse alane teave (sh nii lepingueelne teave
kui perioodilise aruande teave) peaks olema avaldatud kompaktselt
(maksimaalselt üks peatükk või osa) finantstoote muu asjakohase teabe
hulgas (näiteks: prospekt, põhiteabedokument, aastaaruanne vms).
Asjakohatuks ja üksnes segadust tekitavaks tuleb pidada olukorda, kus
teave esitatakse erinevates dokumentides, näiteks osa teabest esitakse
lepingueelses teabes vastavalt SFDR Art 6 ning osa teabest eraldi
vastavatel kehtestatud vormidel (v.t ka SFDR Art 8 ja 9). Oleme arusaamal,
et planeeritud SFDR muudatuste korral selline andmete paralleelesitamine
jätkuks.

Kuigi rakendusaktid hetkel puuduvad, on tegemist teabe esitamise vaates
niivõrd olulise aspektiga, mis ei võimalda kujundada SFDR muudatuse kohta
seisukohta ilma, et ollakse kaasnevatest kohustustest ja nende sisust
tegelikult teadlik.

d) SFDR kui teabe avalikustamise määrus ei tohiks kehtestada teabe
avalikustamise nõuete kaudu kohustusi, mida finantsuru osalistel ei ole.
Näiteks, lisaks juba pakutud muudatustele võiks pöörata tähelepanu ka SDFR
artiklis 6 (1) b  toodud kohustusele finantsturu osalistel avaldada,
milline on nende poolt kättesaadavaks tehtavate finantstoodete tootlusele
jätkusuutlikkusriskide poolt avalduva tõenäolise mõju hindamise tulemus.

Lisaks sellele, et meile ei ole teada, et finantsturu osalistele sellist
hindamise kohustust otseselt tuleneks (v.a. eelnimetatud hindamise
tulemuse avaldamise kohustus), on vastav säte osutunud praktikas niivõrd
ebaselgeks (puudub igasugune arvestatav metoodika jne) et puudub andmete
igasugune võrreldavus ja see ei oma investorite jaoks mingit sisulist
väärtust. Nõude ebaõnnestumist näitab ka see, et erinevad
järelevalveasutused omavad selle sisustamise osas (mida ja kuidas tuleb
hinnata) oluliselt erinevaid nägemusi ja nõudeid.

Kokkuvõttes toetame SFDR revisjoni ning SFDR planeeritavat muutmist, kuid
peame tehtud muudatusi ebatõhusaks ning liiga väheseks. Vältimaks SFDR
korduva muutmisega finantsturu osalistele tekkivat ebamõistlikku ja
korduvat ressursikulu, palume kaaluda mitte toetada käesolevaid SFDR
muudatusi ning nõuda SFDR ulatuslikumat ning veelgi põhjalikumat muutmist,
sealhulgas koos muudatustega kaasnevate mõjutatud delegeeritud määruste
või nende muudatuste väljatöötamist ning menetlemist ühes paketis koos
SFDR  muudatustega.

Ühtlasi palume ja teeme ettepaneku, et Vabariigi Valitsus võtaks
asjakohaseid samme, et  Euroopa Liidu asjakohane institutsioon väljastaks
SFDR rakendamise suhtes nö no-action letter´i, kuni SFDR uute ja
ulatuslikumate muudatuste väljatöötamiseni ja jõustumiseni.

Lugupidamisega

Martti Merila

õigusvaldkonna juht

+372 507 4563

Eesti Kindlustusseltside Liit

 <https://eksl.ee/> www.eksl.ee

From: Martti Merila <[email-masked] <mailto:[email-masked]>
>
Sent: Tuesday, March 10, 2026 2:51 PM
To: Õiguse töögrupp <[email-masked] <mailto:[email-masked]> >
Subject: RE: Kestlik rahastamine: SFDR ülevaatamine
Importance: Low

Tere!

Kõnealuse teema jätkuna (vt 8.12.25 e-kiri, all) valmistas RaM nüüd ette
ka VV seisukohad jätkusuutlikkust käsitleva teabe avalikustamist
finantsteenuste sektoris käsitleva määruse (SFDR) muudatuste kohta ja
plaanis need esitada järgmise nädala VV istungile heakskiitmiseks.

Juhul kui teil peaks seletuskirjas esitatu (sh seisukohtade) kohta tekkima
kommentaare või ettepanekuid, oleksin tänulik kui saaksite nendest
võimalusel hiljemalt 13.03 (reede) kl 10:00 märku anda.

Kui näete mingeid probleemseid kohti ja plaanite kommentaare saata, kuid
vajate selleks siiski veel lisaaega, siis andke julgesti aegsasti märku.
Saame RaM-lt vajadusel lisaaega.

Martti Merila

õigusvaldkonna juht

+372 507 4563

Eesti Kindlustusseltside Liit

 <https://eksl.ee/> www.eksl.ee

From: Martti Merila <[email-masked] <mailto:[email-masked]>
>
Sent: Monday, December 8, 2025 9:12 AM
To: Õigus TG <[email-masked] <mailto:[email-masked]> >
Subject: RE: Kestlik rahastamine: SFDR ülevaatamine

Tere!

RaM juhtis tähelepanu, et Euroopa Komisjon avaldas 20.10.2025
jätkusuutlikkust käsitleva teabe avalikustamist finantsteenuste sektoris
käsitleva määruse (SFDR) muudatused:
<https://finance.ec.europa.eu/publications/commission-simplifies-transpare
ncy-rules-sustainable-financial-products_en>
https://finance.ec.europa.eu/publications/commission-simplifies-transparen
cy-rules-sustainable-financial-products_en

Eelnõus lihtsustatakse kestlikkust käsitleva teabe avaldamise nõudeid ning
ühtlustatakse neid teiste kestliku rahastmise raamistiku õigusaktidega. Mh
jäetakse välja üksuse tasandil teabe avaldamise nõuded ning kahandatakse
toote tasandil avalikustatavat teavet. Lisaks sellele muudetakse toodete
kategoriseerimise süsteemi ja senise helerohelise ning tumerohelise
kategooria asemele luuakse 3 uut toodete kategooriat (sustainable,
transition ja ESG basics). Seoses uute kategooriate loomisega muudetakse
määrusega ühtlasi määrust (EL) No 1286/2014 (PRIIPS)
<https://eur-lex.europa.eu/eli/reg/2014/1286/oj/eng> , kus kehtestatakse
nõue kestlikkusega seotud toote puhul esitada selle toote kategooria kohta
teave ka põhiteabedokumendis (KID).  Lisaks tühistatakse komisjoni
delegeeritud määrus
<https://eur-lex.europa.eu/eli/reg_del/2022/1288/oj/eng>  (EL) 2022/1288.

RaM plaanib SFDR ülevaatamise muudatuste kohta koostada ka Eesti
seisukohad.

Kui teil on juhtumisi juba esmaseid seisukohti või arvamusi, siis need on
oodatud. RaM saks siis nendega juba Eesti seisukohtade välja töötamisel
arvestada.

Lugupidamisega

Martti Merila

Õigusvaldkonna juht

5074563